
       Nr. UR2011-012097/27.06.2011
 SE APROBA,
                                                                                                                         P R I M A R
Dr. Ing. GHEORGHE CIUHANDU
REFERAT

privind aprobarea Planului Urbanistic Zonal “Zonă locuinţe colective”, str.Ion Neculce nr.13  , Timişoara
                 

Către Comisiile Consiliului Local al Municipiului Timişoara
Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;


Având în vedere solicitarea înregistrată cu nr. UR2011-012097/15.06.2011, privind aprobarea Planului Urbanistic Zonal “Zonă de locuinţe colective”, str.Ion Neculce nr.13, Timişoara;

Ţinând cont de Avizul de Oportunitate nr.7/11.02.2009 şi de Avizul Favorabil nr. 05/21.10.2010 al Comisiei Tehnice de Amenajare a Teritoriului şi de Urbanism, 

Având în vedere prevederile Certificatului de Urbanism nr. 2715/24.06.2010.
Documentaţia Planului Urbanistic Zonal “Zonă locuinţe colective”,str.Ion Neculce nr.13, Timişoara, beneficiar ROMÂNU REMUS, proiectant S.C.MODULUS S.R..L.,  a fost afişată pe site-ul oficial al Primăriei Municipiului Timişoara începand cu  luna octombrie 2010, iar în cadrul  dezbaterii publice din data de 9 decembrie 2010, organizată  în baza Ghidului privind metodologia de elaborare şi conţinutul cadru al P.U.D./P.U.Z şi a legislaţiei în vigoare cu privire la amenajarea teritoriului şi urbanismului, la problemele ridicate de cetăţenii din zonă a răspuns proiectantul conform procesului verbal ataşat; 
Supunem Comisiilor din cadrul Consiliului Local al Municipiului Timişoara analizarea documentaţiei Planului Urbanistic Zonal “Zonă locuinţe colective”, str.Ion Neculce nr.13, Timişoara . Planul Urbanistic Zonal “Zonă locuinţe colective”, str.Ion Neculce nr.13 Timişoara este elaborat de proiectantul S.C. MODULUS S.R.L., proiect nr. 58/2010, la cererea beneficiarului ROMÂNU REMUS.

Terenul studiat în cadrul P.U.Z. este situat în intravilanul municipiului Timişoara, în partea de central-estică a oraşului, în UTR 40, prevazut prin PUG Timisoara, ca “zonă  de locuinţe şi funcţiuni complementare, subzonă rezidenţială existentă cu locuinţe mici ,P-P+2E” 
Prin prezentul Planului Urbanistic Zonal “Zonă locuinţe colective”, str.Ion Neculce nr.13, Timişoara , nu se încalcă prevederile OUG nr. 114/2007 privind modificarea si completarea OUG nr. 195/2005, privind protecţia mediului.
Zona studiată care face obiectul acestei documentaţii, nu se află în zonă protejată sau de protecţie a monumentelor istorice, respectiv zone de interes deosebit pentru care este necesar avizul Consiliului Judeţean Timiş.
Terenul propus pentru construire în suprafaţă totală de  644 mp, este înscris în CF nr. 416427 Timişoara ,nr. CF vechi: Nr.18333,  având nr. top.7406/1, 7406/2, fiind proprietatea beneficiarului ROMÂNU REMUS . 

Prin documentaţia prezentată  se propune amplasarea unui imobil P+3E+M  de locuinţe colective şi funcţiuni complementare .Clădirea se va dota  cu lift conform  „Normativului privind proiectarea clădirilor de locuinţe”, aprobat de MLPAT cu Ordinul nr.71/N din 27 martie 1997.

Accesul auto pentru parcajele din incinta parcelei se va face din str.Ion Neculce, conform avizului Comisiei de Circulaţie nr.DT2011-001071/12.05.2011.


Obţinerea Autorizaţiei de Construire este condiţionată de realizarea locurilor de parcare necesare funcţiunii propuse exclusiv pe parcela deţinută de beneficiari, în conformitate cu Anexa 2 din R.L.U. aferent P.U.G. aprobat prin HCL nr. 157/2002 si prelungit cu HCL 139/2007.

Indicii propuşi sunt:

POTmaxim propus = 40 %


CUT maxim propus = 2
Regimul de înălţime maxim  a construcţiei propuse = P+3E+M
Spatii verzi min. 25,9% conform Avizului Agenţiei  Regionale pentru Protecţia Mediului Timişoara, nr. 3240/17.05.2011
            Sunt prevăzute bransamente la reţelele edilitare existente în zonă, pentru a deservi obiectivul propus. Se vor respecta toate condiţiile impuse prin avizele eliberate de deţinătorii de reţele şi utilităţi publice.


Documentaţia de urbanism este însoţită de avizele şi acordurile necesare în  conformitate cu legislaţia în vigoare si Ghidul privind metodologia de elaborare şi conţinutul cadru al P.U.Z. aprobat prin Ordinul nr. 176/N/2000 al M.L.P.A.T. ( M.T.C.T.)
Planului Urbanistic Zonal “Zonă locuinţe colective”, str.Ion Neculce nr.13, Timişoara  se va integra în Planul Urbanistic General al Municipiului Timişoara şi va avea o valabilitate de 5 ani, perioadă în care trebuie demarate investiţiile prevăzute în documentaţie.  
Având în vedere Referatul de specialitate al Instituţiei Arhitectului Şef, lăsăm la aprecierea Consiliului Local oportunitatea realizării acestui obiectiv.

